Lo que esconde tu nombre

Lo que esconde tu nombre (Tio kaŝita de via nomo) estas romano de la hispana verkistino Clara Sánchez, kiu havigis al ŝi la Premion Nadal de 2011. 

La romano temas pri Julián, maljuna survivanto de nazia koncentrejo kiu persekutas nazion, jam same maljuna kaŝita kun ŝia edzino (same naziista) en marborda areo de Mediteraneo. Tiu fadeno interplektiĝas kun Sandra, soleca juna virino, graveda, kiu amikiĝas kun la maljuna paro de norvegaj naziistoj. La strukturo alternas la voĉojn de Julián kun Sandra, do ili ambaŭ estas la rakontistoj, foje de la sama aŭ proksima momento en propra perspektivo.

La verkon oni tradukis al serba, turka, angla, bulgara, pola, franca, ĉina, rumana, ĉeĥa kaj itala lingvoj.

Enhavo

 I.- En manos del viento (En manoj de la vento). Julián estis en Mauthausen kun Salva, kolego. Ili iĝis nazi-ĉasistoj; nun Salva lokigis paron de maljunaj norvegaj naziistoj kaj komunikas tion al Julián, kiu flugas el Argentino al Alikanto, sed ja lia alveno Salva jam estas ĵus mortinta. Sandra loĝas sola en kampardometo de sia fratino, vomas surstrande kaj helpas ŝin Fredrik kaj Karin Christensen. Ili vizitas ŝin poste.
 II.- La chica del pelo rojo (La juna ruĝharulino). Sandra iras kun la paro al la strando, amikiĝas pli kaj pli kaj eĉ tranoktas ĉe ili. Julián spionas ilin; iam susuras al Fredrik, ke li estas malkovrita kaj sekve oni damaĝaĉas lian hotelĉambron. Julián kaj Sandra interkonatiĝas.
 III.- El veneno de la duda (La duboveneno) Fred forveturis kaj Sandra amikiĝas kun Karin, sed Julián rakontas al Sandra la veron pri la norvegoj. Mortis alia nazio, kiun Julián ne rekonis, sed li trovas alian, Heim, kaj ankaŭ aliajn; Else, la vidvino de la mortinto, estas deprimita kaj marĝenigita de la aliaj nazioj.
 IV.- Ábrete, Sésamo (Malfermu vin, Sesamo) Datrevena festo de Karin. Sandra scias pli pri la nazioj (kiuj konsideras sin nur Frataro). Julián bedaŭras, ke ŝi tiom implikiĝas.
 V.- Los monstruos también se enamoran (Ankaŭ monstroj enamiĝas) Sandra vidas ĉion kiel aperturon iĝi io pli grava. Ŝi enamiĝas je Anguila-Alberto (Sandra kaj Julián dekomence kromnomas lin Anguila, poste Sandra nur Alberto), juna novnazio. La norvegoj malkovris, ke ŝi scias pri ili, fakte pro gazeteltondaĵo, kiun Salva estis sendinta al Julián. Julián memoras pri Salva (lia kolego) kaj ofte pri sia eks-edzino Raquel, de kiu ankaŭ Salva enamiĝis. Sandra donacas la gazeteltondaĵon al la norvegoj, por ŝajnigi, ke ŝi kaŝas nenion. Julián malkovras, ke Alberto havas fianĉinon. Ŝajne la nazioj murdis Else.
 VI.- La eterna juventud (La senfina juneco) Fred sendas Sandra ĉe Alice kaj Otto preni miraklan drogon por Karin kaj ŝi poste eĉ akompanas Karin porti al Alice siajn juvelojn page por la drogo.
 VII.- El talismán (La talismano) La talismano estas nur saketo da sablo, kiun Julián transdonas al Sandra. Ŝi malkovris, ke la norvegoj malkovris Julián, kiu spionas la liveradon de la drogo, kiu analizita, rezultas esti nur simpla vitaminaro.
 VIII.- Jabón, flor, cuchillo (Sapo, floro, tranĉilo) Tiujn tri elementojn Julián elprenas el la boato de Heim por frenezigi lin pro tiu malapero. Poste li elprenas ankaŭ kajerojn. Anguila atakas Julián kaj avertas lin apartiĝi el Sandra. Ŝi plue intimas kun Alberto. Tiam Julián sentas sin denove sola.
 IX.- No tengas miedo (Ne timu) Oni akuzas Sandra je ŝtelo de drogo. Karin enfermas kaj retenas ŝin. Kiel solvo, ili proponas ŝian eniron en la Frataro.
 X.- Nadie nos ve (Neniu vidas nin) Julián prezentas sin kiel naziĉasisto al Sebastian, ŝajne la fratarestro. Ili konversacias pri koncentrejoj inter aliaj. Julián neas, ke Sandra scias pri la afero. Ambaŭ deziras, ke ŝi foriru. Sandra ege malsanas; ceremonio de eniro en la Frataro, sed ŝi apenaŭ konscias pro la malsano. Alberto helpas ŝin fuĝi, portas ŝin al hospitalo kaj avertas Julián prie. Julián portas ŝin al sia hotelĉambro kaj rekuperas ŝiajn aĵojn ĉe la norvegoj, kie konfesas al Fred, ke la drogo estas fraŭdo, kaj ke ili pagegas tro multe por nenio. Sandra foriras buse ĉe sia familio kaj Julián al la maljunulejo, kie loĝis Salva. Tie estas ankaŭ Else, kiu ne estis murdita, kaj poste venas ankaŭ Heim, kiun Julián intencas ankoraŭ frenezigi plu.
 XI.- Bajo tierra, bajo el cielo (Subtere, subĉiele) Julián koramikiĝis kun Pilar, flegistino en la maljunulejo. Aperas Elisabeth (tiu "fianĉino" de Alberto surstrande) kiu komunikas al Julián, ke Alberto estis murdita, ĉar li estis, same kiel ŝi mem, spiona detektivo. La nazioj malaperis. Post jaro, Sandra, jam naskinta, revenas kun sia familio, sed ŝi trovas neniun.

Referencoj

Bibliografio
 Clara Sánchez, Lo que esconde tu nombre. Ediciones Destino. 2010. 425 pp. ISBN 978-84-233-4251-8.

Eksteraj ligiloj
 Lo que esconde tu nombre - Libro de Clara Sánchez
 Vídeoilustración "Lo que esconde tu nombre" de la novela de Clara Sánchez en Jutubo
 Intervjuo al la aŭtorino
 Críticas de Lo que esconde tu nombre (7) - Clara Sánchez

Kategorio:Hispanlingvaj romanoj
Kategorio:Libroj aperintaj en 2010
Kategorio:Verkoj pri naziismo